Arsenal henter Chelsea-keeper
Den tsjekkiske stjernekeeperen har signert en langtidskontrakt og er årets første sommersignering for «The Gunners». – Petr Cech er en spiller jeg har beundret lenge, og jeg er veldig fornøyd med at han har signert. Han har bevist i mange sesonger at han er en enestående keeper, og han kommer til å styrke stallen vår, sier Arsenal-sjef Arsene Wenger til Arsenal.com. – Da Arsene Wenger snakket til meg om hans ambisjoner for klubben, og hvordan han så meg som en del av laget, var avgjørelsen enkel, sier hovedpersonen selv.33-åringen har vært i Chelsea i elleve år, men han var ikke Jose Mourinhos førstevalg den foregående sesongen, og han har vært tydelig på at han ikke trives på benken. I dag publiserer keeperhelten en forklaring til Chelsea-supporterne på sin egen Twitter-konto. – Jeg trodde aldri at denne dagen vil komme, men det er på tide å ta farvel med Chelsea, skriver han. – I løpet av sesongen ble det klart for meg at min situasjon ikke kom til å endres, og jeg er ikke på det stadiet i karrieren hvor jeg ønsker å sitte på benken. Jeg tok et valg om at jeg måtte se meg om etter nye utfordringer, fortsetter Cech, som nå altså tar opp kampen mot Wojciech Szczesny og David Ospina om rollen som førstekeeper for Arsenal, men det spekuleres på at enten Szczesny eller Ospina er på vei bort.– Jeg er hundre prosent sikker på at Ospina forsvinner, sier Kasper Wikestad til VG. TV 2-kommentatoren mener at Cech-signeringen er meget god, og at Arsenal nå ikke er altfor langt unna å melde seg på i gullkampen i Premier League . – Keeperplassen har vært et problem i en god del år. Cech er et hakk opp fra Ospina, som utkonkurrerte Sczcesny i fjor, men det holder ikke bare med keeper. Arsenal trenger også en toppspiller i hvert ledd, mener Wikestad. – Men nå viser de at de mener business, avslutter Premier League-kommentatoren. http://api.int.vgnett.no/enrichments/poll/20427
Petr Cech (33) går fra Chelsea til Premier League-rival Arsenal.